21. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Άριθ. 1036 της 11/26 Μαρτ. 1958 Περί καθορισμού κατωτάτου απαιτουμένου ορίου κεφαλαίου Τραπεζών προς παροχήν ενεργείας πράξεων επί συναλλάγματος. Η Νομισματική Επιτροπή έχουσα υπ’ όψιν το άρθρον του Α.Ν. 362/45 «περί νομισματικής διαρρυθμίσεως» όπερ καθορίζει: 1.Η αγορά και η πώλησις χρυσού, χρυσών νομισμάτων και συναλλάγματος αποτελεί μονοπώλιον, ου η άσκησις ανατίθεται εις την Τράπεζαν της Ελλάδος. Σελ. 120,6(γ) 2.Δι’ αποφάσεως του Υπουργού των Οικονομικών και του Διοικητού της Τραπέζης της Ελλάδος, λαμβανομένης μετά πρότασιν του τελευταίου τούτου, δύναται ν’ ανατεθή η συμφώνως προς τους εκάστοτε ισχύοντας νόμους αγορά και πώλησις συν/τος και εις άλλας Τραπέζας ή Δημοσίους Οργανισμούς. ……………………………………………………… και λαμβάνουσα αφορμήν από υποβαλλομένας προς την Τράπεζαν της Ελλάδος αιτήσεις Τραπεζών περί εγκρίσεως παροχής προς αυτάς της κατά τα άνω εξουσιοδοτήσεως δι’ ενεργείαν Πράξεων επί συναλλάγματος, φρονούσα δε ότι η παροχή της εξουσιοδοτήσεως ταύτης προς μίαν Τράπεζαν λόγω των συνεπειών της, δέον να βασίζηται εις οικονομικά στοιχεία εγγυώμενα την σοβαρότητα και το απρόσκοπτον της λειτουργίας της και επιθυμούσα όπως καθορισθώσιν προς τούτο ωρισμένα αντικειμενικά κριτήρια, απεφάσισεν. Καθορίζει το ποσόν των δρχ. 10.000.000 ως κατώτατον απαιτούμενον όριον μετοχικού κεφαλαίου των Τραπεζών, δια τας οποίας θα δύναται η Τράπεζα της Ελλάδος να προτείνη κατά την διαγραφομένην υπό του ανωτέρω Νόμου διαδικασίαν, την χορήγησιν αδείας ενεργείας, δια λογαριασμόν της, πράξεων επί συναλλάγματος. 12.Θ.α.21 Νομοθεσία περί Τραπεζών (Γενικά) 